Diari Oficial de la Generalitat Valenciana


Sumari del DOGV 4470, del 31-03-2003 (2003/3658)

Informació pública del programa d'actuació integrada del pla parcial el Boticari IV, sector D-2, de sòl urbanitzable del Verger.
--------------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3658


Organisme emissor
:   Notaria de Jose Mª Gonzalez Arroyo

Tipus de document
:   Anunci

Informació pública del programa d'actuació integrada del pla parcial el Boticari IV, sector D-2, de sòl urbanitzable del Verger. [2003/X3658]
  
José María González Arroyo, notari del Col·legi de València, amb residència a Pego (Alacant), districte de Dénia, done fe:
  
Que he estat requerit per Victoriano Manuel Villanueva Colomina, major d'edat, casat, amb domicili a estos efectes a 03513 Orihuela'costa (Alacant) carrer de Pablo Picasso número 1, Edifici Orihuela'baixos, i amb DNI núm. 38.449.154-N, com a legal representant de l'entitat mercantil Capital Hipotecario, SL, amb CIF B-53426185, domiciliada a 03174 Orihuela (Alacant), carrer de Pablo Picasso, edifici Orihuela número 1, per a la protocol·lització del programa d'actuació integrada per a l'ordenació del sector de sòl apte per a urbanitzar D-2 de les normes subsidiàries de planejament del Verger, pla parcial i avantprojecte d'urbanització, de conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Mitjançant este edicte s'anuncia l'obertura d'un període d'informació pública de 20 dies comptats a partir del dia següent a la publicació en el Diari Oficial de la Generalitat Valenciana, de la documentació de la proposta de programa d'actuació integrada del sector de sòl apte per a urbanitzar D-2 de les normes subsidiàries de planejament del Verger, promogut per la mercantil Capital Hipotecario, SL.
  
Esta documentació consisteix en:
  
1. Pla parcial
  
2. Programa d'actuació integrada del sector de sòl urbanitzable homologat sense ordenació detallada D-2 del Pla General del Verger (Alacant)
  
3. Avantprojecte d'urbanització.
  
La documentació assenyalada estarà a la vista durant els expressats períodes d'exposició pública a la Notaria de José María González Arroyo, situada a Pego, av. de Jaume I núm. 6, on podrà ser consultada de dilluns a divendres de 10.00 a 13.00 hores, així com a les dependències de l'Ajuntamient del Verger.
  
Es fa l'advertiment que, dins del termini de vint dies comptats des de la publicació de l'últim anunci, qualsevol persona podrà comparèixer a la notaria adés ressenyada per a obtindre còpia de l'acta notarial de protocol·lització o sol·licitar que esta li siga exhibida, així com presentar al·legacions i/o alternatives tècniques que vulguen competir amb l'exposada al públic.
  
Alhora, es fa constar la possibilitat de consultar durant el mateix termini a l'Ajuntament les actuacions derivades de la documentació que hi ha depositada i de presentar-hi, per a la seua incorporació a les actuacions, tant al·legacions com alternatives tècniques, així com proposicions juridicoeconòmiques, per a executar qualssevol alternatives, tot això segons disposen els articles 45, 46 i 48 de la LRAU.
  
El termini de vint dies indicat s'ampliarà en uns altres vint dies si, durant els deu primers dies d'informació pública, qualsevol interessat es comprometa de formular alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al registre general de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la LRAU.
  
L'acte d'obertura de pliques tindrà lloc a l'Ajuntament, el dia hàbil següent a la conclusió del termini per a la seua presentació i, en tot cas, prèvia acreditació pels proponents del compliment del tràmit inclòs en l'article 48 de la LRAU. Durant els deu dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i de l'adjudicació de la seua execució.